CELEX: 62012TN0165
Language: et
Date: 2012-04-11 00:00:00
Title: Kohtuasi T-165/12: 11. aprillil 2012 esitatud hagi — European Dynamics Luxembourg ja Εvropaïki Dynamiki versus komisjon

23.6.2012   
            
            
               ET
            
            
               Euroopa Liidu Teataja
            
            
               C 184/17
            
         11. aprillil 2012 esitatud hagi — European Dynamics Luxembourg ja Εvropaïki Dynamiki versus komisjon
   (Kohtuasi T-165/12)
   2012/C 184/30
   Kohtumenetluse keel: kreeka
   
      Pooled
   
   
      Hagejad: European Dynamics Luxembourg SA (Ettelbrück, Luksemburg) ja Εvropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindaja: dikigoros V. Christianos)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Komisjoni 8. veebruari 2012. aasta otsus nr CMS/cms D(2012)/00008, mis on hagejatele teatavaks tehtud 9. veebruaril 2012 ja millega Euroopa Komisjon lükkas tagasi nende pakkumuse piiratud pakkumismenetluses nr EuropeAid/131431/C/SER/AL;
            
         
               —
            
            
               mõista hagejate kohtukulud välja komisjonilt.
            
         
      Väited ja peamised argumendid
   
   Käesolevas asjas esitatud hagiavaldusega paluvad hagejad tühistada 8. veebruari 2012. aasta otsus nr CMS/cms D(2012)/00008, mis on hagejatele teatavaks tehtud 9. veebruaril 2012 ja millega Euroopa Komisjon lükkas tagasi nende pakkumuse piiratud pakkumismenetluses nr EuropeAid/131431/C/SER/AL.
   Hagejad väidavad, et vaidlustatud otsus tuleb ELTL artikli 263 alusel tühistada, kuna on rikutud liidu õiguse sätteid, täpsemalt kolmel järgmisel põhjusel:
   
               1.
            
            
               Esiteks on komisjon rikkunud läbipaistvuse põhimõtet sellega, et isegi pärast komisjoni 21. veebruari 2012. aasta kirja ei lubanud vaidlustatud otsus pakkujatel hindamiskomisjoni aruandega tutvuda.
            
         
               2.
            
            
               Teiseks on komisjon rikkunud põhjendamiskohustust, kuna:
               
                           —
                        
                        
                           eduka pakkuja pakkumuse tehnilist külge ja eeliseid puudutavas osas ei olnud vaidlustatud otsuses isegi pärast komisjoni 21. veebruari 2012. aasta kirja üldse esitatud tehnilise pakkumuse hindamise tulemusi ega hinnangu põhjendusi;
                        
                     
                           —
                        
                        
                           hagejate pakkumuse tehnilise külge puudutavas osas sisaldas vaidlustatud otsus isegi pärast komisjoni 21. veebruari 2012. aasta kirja hindamistulemuste täiesti ebapiisavaid põhjendusi.